Φοινίκια, τα σμυρναίικα μελομακάρονα
Μια συνταγή με άρωμα Ανατολής και άψογης σμυρναίικης ζαχαροπλαστικής.
500 γρ. (3 κούπας) σιμιγδάλι ψιλό, 380 ml (λίγο λιγότερο από 2 κούπες) ελαιόλαδο, 100 γρ. (1/2 κούπα) μέλι, 100 γρ. (1/2 κούπα) ζάχαρη λευκή, κρυσταλλική, 250 ml (1 + 1/4 της κούπας) χυμός πορτοκαλιού ή μπίρα, 1 κουτ. γλυκού σόδα μαγειρική, 2 κουτ. γλυκού μπέικιν πάουντερ, 300-400 γρ. (3 κούπες) αλεύρι για όλες τις χρήσεις, ξύσμα από 1 πορτοκάλι, 1/2 κουτ. σούπας κανέλα σε σκόνη, 1/3 κουτ. γλυκού μοσχοκάρυδο, 350 γρ. (1 + 3/4 της κούπας) ζάχαρη λευκή, κρυσταλλική, 350 γρ. (1 + 3/4 της κούπας) μέλι, 650 ml (3 + 1/4 της κούπας) νερό, χυμός από 1/2 λεμόνι, φλούδα από 1/2 λεμόνι, καβουρδισμένο σουσάμι ή μαυροκούκι ή τριμμένη καρυδόψιχα
Για τα φοινίκια, τα Σμυρναίικα μελομακάρονα ξεκινάμε Από το προηγούμενο βράδυ ζεσταίνουμε το μισό ελαιόλαδο και ρίχνουμε μέσα το σιμιγδάλι.Ανακατεύουμε, σκεπάζουμε και αφήνουμε να φουσκώσει όλη τη νύχτα.Την επόμενη ημέρα ετοιμάζουμε τα φοινίκια.Προθερμαίνουμε τον φούρνο στους 180°C και στρώνουμε τη λαμαρίνα του φούρνου με λαδόκολλα.Σε μια κατσαρόλα βράζουμε το νερό με τη ζάχαρη και τα φλούδια λεμονιού για 2 λεπτά (μετρώντας από τη στιγμή που θα αρχίσει να κοχλάζει).Ρίχνουμε το λεμόνι και το μέλι, ανακατεύουμε και αποσύρουμε από τη φωτιά.Αφήνουμε το σιρόπι να κρυώσει.Κοσκινίζουμε σε βαθύ μπολ τα 300 γρ. αλεύρι με τη σόδα και το μπέικιν.Σε άλλο μπολ ανακατεύουμε με το σύρμα το υπόλοιπο ελαιόλαδο με τη ζάχαρη, το ξύσμα, τα μπαχαρικά και το μέλι.Προσθέτουμε τον χυμό ή την μπίρα, το μείγμα του σιμιγδαλιού και το μείγμα του αλευριού και ανακατεύουμε και, αν χρειάζεται, συμπληρώνουμε από τα 100 γρ. αλεύρι που κρατήσαμε.Προσοχή, όχι πολύ ζύμωμα και βγάλει το λάδι του. Ίσα να ανακατευτεί και να σχηματιστεί μια ζύμη.Πλάθουμε μπαλάκια ή οβάλ των 30 γρ. περίπου και τα τακτοποιούμε στο ταψί, με μικρή απόσταση μεταξύ τους.Ψήνουμε για 20-25 λεπτά, μέχρι να ροδίσουν και να γίνουν τραγανά.Ξεφουρνίζουμε και, όπως είναι ζεστά, τα βουτάμε με μια τρυπητή κουτάλα στο κρύο σιρόπι και τα αφήνουμε για 1/2-1 λεπτό (ανάλογα με το πόσο μελωμένα τα θέλουμε).Τα βγάζουμε και τα τακτοποιούμε όμορφα σε πιατέλα.Πασπαλίζουμε με το τριμμένο καρύδι ή τα σουσάμια.
Αλεύρι (ζύμες),Ζάχαρη,Σιμιγδάλι,Χριστούγεννα,Μικρασιατική Κουζίνα,Σμυνέικη Κουζίνα